CELEX: 62010TN0568
Language: sk
Date: 2010-12-16 00:00:00
Title: Vec T-568/10: Žaloba podaná 16. decembra 2010 — Vivendi/Komisia

5.3.2011   
            
            
               SK
            
            
               Úradný vestník Európskej únie
            
            
               C 72/19
            
         Žaloba podaná 16. decembra 2010 — Vivendi/Komisia
   (Vec T-568/10)
   2011/C 72/32
   Jazyk konania: francúzština
   
      Účastníci konania
   
   
      Žalobkyňa: Vivendi (Paríž, Francúzsko) (v zastúpení: O. Fréget, J.-Y. Ollier a M. Struys, advokáti)
   
      Žalovaná: Európska komisia
   
      Návrhy žalobkyne
   
   Žalobkyňa navrhuje, aby Všeobecný súd:
   
               —
            
            
               vyhlásil túto žalobu za prípustnú,
            
         
               —
            
            
               zrušil rozhodnutie Komisie z 1. októbra 2010, ktorým zamietla sťažnosť podanú Vivendi 2. marca 2009 (zapísanú do registra pod číslom 2009/4267) týkajúcu sa porušenia smernice 2002/77/ES zo 16. decembra 2002 o hospodárskej súťaži na trhoch elektronických komunikačných sietí a služieb a v dôsledku toho článku 106 ods. 1 ZFEÚ Francúzskou republikou z dôvodu, že udelila zákonné zvýhodnenie spočívajúce v odmietnutí ARCEP uplatniť svoju právomoc, aby uložil historickému operátorovi povinnosť vrátiť operátorom požadujúcim prístup k účastníckemu vedeniu sumy vybraté nad rámec skutočných nákladov na službu, ktorá podlieha nákladovej orientácii,
            
         
               —
            
            
               zaviazal Komisiu na náhradu trov konania vynaložených v konaní pred Všeobecným súdom.
            
         
      Žalobné dôvody a hlavné tvrdenia
   
   Na podporu svojej žaloby žalobkyňa uvádza štyri vecné žalobné dôvody.
   
               1.
            
            
               Prvý žalobný dôvod založený na nesprávnom právnom posúdení týkajúcom sa definície pojmu „osobitné právo“ v zmysle smernice 2002/77/ES (1).
            
         
               2.
            
            
               Druhý žalobný dôvod založený na tom, že Komisia si nesplnila svoju povinnosť dohľadu na základe článku 106 ods. 3 ZFEÚ.
            
         
               3.
            
            
               Tretí žalobný dôvod založený na nesprávnom právnom posúdení, keďže Komisia sa nesprávne domnievala, že povinnosť nákladovo orientovať určité ceny nepatrí do pôsobnosti smernice Európskej únie, ale pod zodpovednosť štátneho regulačného úradu.
            
         
               4.
            
            
               Štvrtý žalobný dôvod založený na nesprávnom právnom posúdení, keďže Komisia sa domnievala, že súkromní operátori nie sú ukrátení na svojich právach, pretože sa môžu obrátiť na vnútroštátne obchodné súdy s cieľom získať náhradu súm preplatkov vybratých France Télécom, hoci zložitosť takéhoto konania znemožňuje plný výkon práva na náhradu pred týmito súdnymi orgánmi.
            
         
      (1)  Smernica Komisie 2002/77/ES zo 16. septembra 2002 o hospodárskej súťaži na trhoch elektronických komunikačných sietí a služieb (Ú. v. ES L 249, s. 21; Mim. vyd. 08/002, s. 178).